Artaj Galerio kaj Muzeo Kelvingrove

La **Artgalerio kaj Muzeo Kelvingrove** estas la plej granda muzeo kaj artgalerio de Glasgovo, kaj havas unu el la plej grandaj civilaj artkolektoj en Eŭropo. La muzeo estas la dua plej populara allogaĵo de Skotlando kaj la plej vizitata muzeo en Britio ekster Londono.  Ĝi situas sur Argyle Street, kontraŭ la arkitekture simila Kelvin Hall en la okcidento de la urbo, sur la bordoj de la Rivero Kelvin. Ĝi limas al Kelvingrove Park kaj estas tre proksime al la ĉefa kampuso de la Universitato de Glasgovo sur Gilmorehill.

La muzeo havas 22 galeriojn, kiuj gastigas diversajn ekspoziciaĵojn, inkluzive de renesanca arto, ludbestoj kaj artefaktoj el antikva Egiptio. 

La konstruaĵo estis konstruita per mono de la Monda Foiro de 1888 kaj estis starigita por dua Monda Foiro en 1901. Ĉar la ekspozicio okazis en Kelvingrove Park, la muzeo estas angula al la parko kaj tial hodiaŭ povas ŝajni kvazaŭ la konstruaĵo estas inversa. 

La konstruaĵo estas konstruita en la hispana baroka stilo kaj konservas la tipan glasgovan tradicion uzi ruĝan grejson. Kevingrove havas unu el la plej bonaj kolektoj de artmetioj kaj militaĵoj (d:Q598227) en la mondo, same kiel grandan kolekton de pentraĵoj. 

La 11-an de julio 2006, Kelvingrove remalfermiĝis post trijara renovigo. La renovigoj kostis ĉirkaŭ 35 milionojn da britaj pundoj kaj inkluzivis la konstruadon de nova restoracio kaj gravan vastigon de la ekspozicia spaco por akomodi la 8 000 ekspoziciaĵojn.

## Galerio 

Dosiero:The_sarcophagus_of_the_great_Steward_Pa-ba-sa_at_the_Kelvingrove_Art_Gallery_and_Museum,_Glasgow..JPG|Sarkofago de Pabasa.
Dosiero:Pipe_organ,_built_by_Lewis_and_Co,_of_London,_1901._North_end_of_the_Centre_Hall._Kelvingrove_Art_Gallery_and_Museum,_Glasgow,_UK.jpg|Tuborgeno konstruita de Lewis & Co, 1901
Dosiero:Head_and_upper_body_of_the_goddess_Sekhmet,_Kelvingrove_Art_Gallery_and_Museum,_Glasgow..JPG|Kapo kaj supra korpoparto de la diino Seĥmeto, Egiptujo, 18-a dinastio, regado de Amenhotep la 3-a, 1390-1352 a.K.
Dosiero:Glasgow_Kelvingrovegal.jpg|La Ŝvebantaj Kapoj de *Sophie Cave*, 2006, en la Orienta Kortumo

Dosiero:Kelvingrove_Spitfire.jpg|Spitfire F.21 LA198 de 602 (Grandurbo de Glasgovo) Eskadro, en la Okcidenta Kortumo
Dosiero:Van_Gogh_-_Bildnis_des_Kunsthändlers_Alexander_Reid.jpeg|Portreto de la artkomercisto Alexander Reid de Vincent van Gogh, 1887
Dosiero:Rembrandt_Man_in_Armour.jpg|Viro en Kiraso de Rembrandt, 1655 (?)
Dosiero:Glasgow._Kelvingrove_Art_Gallery_and_Museum._Mary_Pownall_-_"The_Harpy_Celaeno"_(1902).jpg|Mary Pownall - *La Harpy Celaeno*, 1902
Dosiero:Gauguin_1885_Le_Parc_d'Østervold_à_Copenhague.jpg|Paul Gauguin, *Østre Anlæg Park, Copenhagen*, 1885

Dosiero:Elvis,_Kelvingrove_Art_Gallery_and_Museum.JPG|*Return to Sender* de Sean Reed, 1996
Dosiero:Avant_armour_upper_section.JPG|The Avant Armour,  1440-1445
Dosiero:A_Lady_in_Black_.jpg|*A Lady in Black* de Francis Cadell, ĉ. 1926
Dosiero:Pissarro_-_The_Tuileries_Gardens,_Paris,_1900.jpg|*The Tuileries Gardens, Paris* de Camille Pissarro, 1900

## Referencoj 
## Eksteraj ligiloj 
* Muzea retejo
* Mallonga videa travojaĝo de Granda brita Arkitekturo sur Instagram

Kategorio:Historiaj muzeoj en Skotlando
Kategorio:Informkesto mapligilo sen OSM-rilata ID sur Vikidatumoj